
 НА    УНИВЕРСИТЕТСКАТА МНОГОПРОФИЛНА БОЛНИЦА ЗА АКТИВНО ЛЕЧЕНИЕ       

·ЦАРИЦА ЙОАННА-ИСУЛ· ЕАД
гр. София 1527, ул. “Бяло море” № 8; тел: (+359 2) 9432 272; (+359 2) 9432 285  факс: (+359 2) 8467181 
Началник Клиника проф. Д-р Татяна Хаджиева, дм, дмн
Правила за пациентите
в клиника по лъчелечение 
I. Консултации и приемане за лъчелечение
1. Консултации и приемане на пациенти за лъчелечение се извършва в кабинет №8 в рамките на обозначения график.

2. При първоначалната консултация за лъчелечение, пациентите следва  да предоставят на консултанта всички документи и изследвания, свързани със тяхното заболяване.

3. При приемането  пациентите трябва да предоставят на консултанта копия от всички документи и изследвания, свързани със тяхното заболяване.

4. При постъпването за лъчелечение пациентите попълват декларации за информирано съгласие и за платени здравни осигуровки. 

5. Пациенти с нарушени здравноосигурителни права (неплатени здравни осигуровки) могат да бъдат приети за лечение след представяне на документ от НОИ за възстановени такива (платени дължими здравни осигуровки) или след като заплатят лечението си на касата на болницата, според утвърдения в МБАЛ “Царица Иоанна” ценоразпис.
II. Провеждане на лъчелечението
1. Пациентите са регистрирани в Клиника по Лъчелечение на т.н. функционални легла, което означава, че те провеждат лъчелечението си в болницата, но основно пребивават извън болничното заведение.

2. Изработването на лъчелечебния план на пациентите започва обикновено на следващия работен ден след приемането им.

3. Изработването на лъчелечебния план се извършва в кабинет №12 - за анатомо-топографско планиране от лекар-лъчетерапевт, който става лекуващ лекар на съответния пациент.

4. Пациентите имат право да получат информация от своя лекуващ лекар за заболяването си, диагностичните и лечебните процедури, които предстои да бъдат проведени, страничните ефекти от лечението и необходимите медицински грижи за тяхното ограничаване.

5.  Пациентите биват уведомявани от своя лекуващ лекар за деня, в който ще бъде проведена първата лъчелечебна процедура (облъчване)
6. След първата лъчелечебна процедура пациетите се включват в ежедневния график за лъчелечение, съобщава им се приблизителния час, в който ежедневно следва да се явяват за лечение и телефон за връзка с лечебното заведение (9432- 452, 545, 507).

7. Пациентите трябва да изпълняват препоръките и разпорежданията на своя лекуващ лекар.

8. Пациентите трябва задължително да пазят от заличаване на лъчетерапевтичната маркировка, нанесена върху кожата им.

9. Графикът за лечение се изготвя и контролира от рентгеновите лаборанти. В него желанията на пациента са  съобразени с възможностите на апаратурата и работното време. При необходимост той може да бъде променян.

10. Ако не могат да се явят за лъчелечебна процедура, пациентите или техните близки са длъжни да уведомят лекуващия лекар или друг медицински персонал на телефоните за връзка, относно причината за неявяването не по-късно от 900 часа на следващия работен ден.

11. При неявяване и липса на информация в рамките на 3 дни, пациентите биват изписвани.

12. По време на лъчелечението пациентите трябва да се явяват не по-рядко от веднъж седмично в кабинета за контрол на лъчелечението между 830 и 1000 часа за изследване на хематологичните показатели и за контролиране на лъчелечебния процес.

13. При възникнали въпроси и/или странични реакции, свързани с лечението, пациентите уведомяват своя лекуващ лекар не по-късно от следващия работен ден. При отсъствие на лекуващия лекар, се уведомява неговия заместник или дежурния лекар. 

14. Рентгеновите лаборанти информират пациентите кога трябва да се поднови лъчетерапевтичната маркировка. Процедурата се извършва в кабинета за контрол на лъчелечението от лекар в същия работен ден. 
15. Пациенти, неявили се навреме за подсилване на маркировката, което е довело до нейното пълно заличаване, заплащат допълнително необходимите локализационни снимки за възстановяване й.

16. Лъчелечението не бива да се прекъсва. По-изключение, това се допуска само след консултация с лекуващия лекар.

17. Преди подновяване на лъчелечението пациентите трябва да се срещнат отново с лекуващия си лекар.

III. Завършване на лечението
1. След завършване на лъчелечението пациентите получават епикриза, в която подробно са описани проведеното лечение, лъчевите реакции, изходът от лечението, насочване за евентуално му продължение и необходимостта от диспансерно наблюдение.

2. Пациентите получават обратно всички оригинали от изследванията, специално диагностичните образни изследвания, ако са представили ксерокопия при приемането.

3. Пациентите имат право на два контролни прегледа на първия и втория месец след лъчелечението, тъй като в този интервал все още могат да се наблюдават ранни лъчеви реакции. Те се извършват в кабинет №8.

IV  Взаимоотношения пациент - персонал

1. Задължение на персоналът е да се отнася с подчертано внимание към онкологично болните, на което те от своя страна следва да отговарят по същия начин. 

2. При възникнали спорове и недоразумения с персонала на клиниката или с други пациенти, както и за всички други проблеми, свързани с лечението им, пациентите следва да уведомяват лекуващия си лекар, неговия заместник или дежурния лекар. 

3. При непреодолими недоразумения с лекуващия лекар, пациентите имат право да се обърнат за съдействие към началника на отделението.

